**Παθήσεις Παχέος Εντέρου και Πρωκτού**

Η διευκρίνιση της παθογένειας σε επίπεδο βασικών επιστημών, η διαγνωστική προσπέλαση και η θεραπευτική στρατηγική των παθήσεων του κατώτερου πεπτικού αναδεικνύονται ως πεδία με δυναμική και συνεχή εξέλιξη. Το γνωστικό αντικείμενο της Χειρουργικής του Παχέος Εντέρου και του Πρωκτού έχει ήδη καταξιωθεί διεθνώς και επέχει τη θέση αναγνωρισμένης εξειδίκευσης της Γενικής Χειρουργικής. Αν και στο υποχρεωτικό μάθημα της «ΧΕΙΡΟΥΡΓΙΚΗΣ», οι φοιτητές αποκτούν γενικές γνώσεις που αφορούν σε ένα ευρύ φάσμα χειρουργικών παθήσεων του πεπτικού και των υπολοίπων συστημάτων του ανθρώπινου οργανισμού, η εκπαίδευση σε ειδικούς τομείς κοινών παθολογιών, όπως αυτές του κατώτερου πεπτικού μπορεί να εμπλουτιστεί περαιτέρω με την προσθήκη ενός σύγχρονου κατ’ επιλογήν ειδικού μαθήματος

**Στόχοι του μαθήματος**

Στοχεύοντας καθαρά στην εκπαίδευση των φοιτητών των κλινικών ετών των σπουδών τους με βάση τα νεότερα και συνεχώς ανανεωμένα επιστημονικά δεδομένα το μάθημα αποσκοπεί στα παρακάτω:

* Να εξοικειωθεί ο φοιτητής με τις ανατομικές και φυσιολογικές

ιδιαιτερότητες του παχέος εντέρου και του ορθοπρωκτικού σωλήνα

* Να εμβαθύνει στους μηχανισμούς των μηχανισμών που διέπουν την

παθογένεια των ειδικών αυτών νόσων του πεπτικού

* Να ενισχύσει τις ικανότητες του φοιτητή στη λήψη σχετικού ιστορικού

και στην υπόδειξη και ερμηνεία του κατάλληλου παρακλινικού ελέγχου

* Να μυηθεί ο φοιτητής στην ιατρική σκέψη που απαιτείται στη διαφορική

διαγνωστική προσπέλαση των παθήσεων του παχέος εντέρου και του πρωκτού

* Να αποκτήσει ικανοποιητική θεωρητική γνώση της παθογένειας καλοήθων

και κακοήθων νόσων του κατώτερου πεπτικού

* Να αναγνωρίσει τους παθοφυσιολογικούς μηχανισμούς που διέπουν τις

λειτουργικές διαταραχές του κατώτερου πεπτικού

* Να κατανοήσει τις θεραπευτικές στρατηγικές και τις βασικές αρχές

αντιμετώπισης των νόσων με έμφαση στις χειρουργικές τεχνικές

* Να αποδεχθεί και να υποστηρίξει αργότερα, όταν θα λειτουργεί ως

ιατρός, την παγκοσμίως εμφανή τάση για θεσμοθέτηση ομάδων πολυπαραγοντικής προσέγγισης και τη συνεργασία μεταξύ ειδικών, όπως αυτή εντερολόγων και χειρουργών για τον αρτιότερο σχεδιασμό των θεραπευτικών βημάτων

* Να εκτιμήσει την αξία της μετέπειτα εξειδίκευσης στο συγκεκριμένο

γνωστικό αντικείμενο, εφόσον το επιθυμεί.

Εκπαιδευτική ενότητα 1: Αρχές ανατομίας και φυσιολογίας του παχέος εντέρου και του πρωκτού

Εκπαιδευτική ενότητα 2: Μοριακή βιολογία και παθολογική ανατομία των παθήσεων του παχέος εντέρου και του πρωκτού

Εκπαιδευτική ενότητα 3: Καλοήθεις παθήσεις παχέος εντέρου (εκκολπωματική νόσος, κολίτιδες εκτός φλεγμονωδών νόσων εντέρου, πρόπτωση ορθού)

Εκπαιδευτική ενότητα 4: Ιδιοπαθείς φλεγμονώδεις νόσοι του εντέρου

Εκπαιδευτική ενότητα 5: Κακοήθεις παθήσεις παχέος εντέρου: Κλινική αξιολόγηση, σταδιοποίηση, ογκολογικές θεραπείες

Εκπαιδευτική ενότητα 6: Κακοήθεις παθήσεις παχέος εντέρου: Χειρουργική θεραπεία